**KISKŐRÖS VÁROS POLGÁRMESTERE**

#### ELŐTERJESZTÉS

(a Képviselő-testület 2020. július 15-i ülésére)

**TÁRGY: A 4360/8 HRSZ-Ú INGATLAN MEGHATÁROZOTT RÉSZÉNEK BÉRBEADÁSA A VODAFONE MAGYARORORSZÁG ZRT. RÉSZÉRE**

Kiskőrös Város Önkormányzata (a továbbiakban: Önkormányzat) 2001. február 06. napján bérleti szerződést kötött a Vodafone Magyarország Zrt. (a továbbiakban: Bérlő) jogelődjével a Kiskőrös belterület 4360/8 hrsz-ú, kivett telephely és adóállomás rendeltetésű 9448 m2 alapterületű ingatlan meghatározott részének bérbeadása tárgyában. A bérleti szerződést felek két alaklommal a bérleti díj mértéke, és a futamidő tekintetében módosították. A bérleti szerződés 2019. december 31. napjával megszűnt. Bérlő jelenleg is az ingatlanrész birtokában van.

A fentiekben nevesített ingatlan az Önkormányzat tulajdonában és a Kőröskom Nonprofit Kft., valamint a Kőrösszolg Nonprofit Kft. telephelyeként működik.

A Kőröskom Nonprofit Kft., valamint a Kőrösszolg Nonprofit Kft. hozzájárult az ingatlan szerződés-tervezet mellékletét képező területrészének a bérbeadásához.

Az önkormányzati vagyonról, a vagyon hasznosításáról szóló 26/2012. (XII.19.) önkormányzati rendelet 27. §-a alapján (2) bekezdése alapján a Képviselő-testület dönt az 1 évet meghaladó használati, hasznosítási jog átengedéséről

A bérleti jogviszony meghosszabbításán túlmenően az időközbeni jogszabályi és egyéb, a feleket érintő jogok és kötelezettségek változása következtében indokolttá vált a korábbi bérleti szerződés több ponton történő újrafogalmazása, újrakötése.

A fentiekre tekintettel javaslom, hogy a Képviselő-testület járuljon hozzá az Önkormányzat kizárólagos tulajdonában álló, Kiskőrös belterület 4360/8 hrsz-on nyilvántartott, természetben Kiskőrös, Petőfi S. út 108. szám alatt található, kivett telephely és adóállomás rendeltetésű, 9448 m2 alapterületű ingatlan meghatározott részének határozat-tervezet mellékletét képező bérleti szerződés szerinti bérbeadásához a Vodafone Magyarország Zrt. részére.

**Kiskőrös, 2020. július 07.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. egyetért azzal, hogy Kiskőrös Város Önkormányzata a kizárólagos tulajdonában álló, üzleti vagyonát képező, Kiskőrös belterület 4360/8 hrsz-on nyilvántartott, természetben Kiskőrös, Petőfi S. út 108. szám alatti, kivett telephely és adótorony rendeltetésű, 9448 m2 alapterületű ingatlanból a határozat-tervezet mellékletében meghatározott területrészt bérbe adja a Vodafone Magyarország Zrt. részére, meghatározott 10 éves időtartamra, évi 1. 280.366,- Ft + ÁFA összegű bérleti díj ellenében.
2. felhatalmazza a polgármestert a határozat-tervezet mellékletét képező bérleti szerződés aláírására, továbbá a szükséges jognyilatkozatok megtételére.

**Felelős:** polgármester

**Határidő:** azonnal